


    ЭРҮҮЛ МЭНДИЙН САЙДЫН ТУШААЛЫН ТӨСӨЛ

Улаанбаатар хот                                               2026 оны10 дугаар сарын ...-ны өдөр


Журам шинэчлэн батлах тухай

Монгол Улсын Засгийн газрын тухай хуулийн 24 дүгээр зүйлийн 2 дахь хэсэг, Нялх, балчир хүүхдийн хүнсний тухай хуулийн 15 дугаар зүйлийн 15.3 дахь хэсгийг тус тус үндэслэн ТУШААХ нь:
[bookmark: _Hlk223344713]1.“Эхийн сүүний нөөцийн банк байгуулж, ажиллуулах журам”-ыг 1 дүгээр, “Эхийн сүү хандивлах сайн дурын зөвшөөрлийн хуудас”-ыг 2 дугаар, “Эхийн сүү хандивлахын өмнөх эрсдэлийн үнэлгээний хуудас”-ыг 3 дугаар хавсралтаар тус тус баталсугай.
2.Журмыг хэрэгжүүлэхэд мэргэжлийн аргазүйн дэмжлэг үзүүлж ажиллахыг Нийгмийн эрүүл мэндийн бодлогын хэрэгжилтийн газар (Б.Цэцэгсайхан), Эмнэлгийн тусламжийн бодлогын хэрэгжилтийн газар (М.Наранпүрэв), Нийгмийн эрүүл мэндийн үндэсний төв (С.Гэрэлмаа), Нийслэлийн эрүүл мэндийн газар (Н.Наранбаатар), Нийслэлийн Амгалан амаржих газар (Г.Мөнхзул)-т тус тус даалгасугай.
3.Журмын хэрэгжилтийг хангаж ажиллахыг төрөх үйл ажиллагаа явуулдаг төрийн ба хувийн хэвшлийн эрүүл мэндийн байгууллагуудад үүрэг болгосугай.
4.Журмыг хэрэгжүүлэхэд шаардагдах санхүүжилтийг жил бүрийн төсөвт тусгахыг Санхүү, эдийн засгийн бодлогын хэрэгжилтийн газар (Л.Мөнхцэцэг), шаардагдах лабораторийн урвалж бодис, оношлуур, эмнэлгийн хэрэгсэл, багаж тоног төхөөрөмжийн хангамжийн асуудлаар эрүүл мэндийн байгууллагуудыг мэдээллээр хангаж ажиллахыг Эм, эмнэлгийн хэрэгслийн хяналт, зохицуулалтын газар (П.Алтанцэцэг), хүний нөөцийг сургаж чадавхжуулахад дэмжлэг үзүүлж ажиллахыг Эрүүл мэндийн хөгжлийн төв (М.Одгэрэл)-д тус тус үүрэг болгосугай.
5.Тушаалын хэрэгжилтэд хяналт тавьж ажиллахыг Төрийн нарийн бичгийн дарга  (Н.Эрдэнэбаяр)-д  даалгасугай.
6.Энэхүү тушаал батлагдсантай холбогдуулсан Эрүүл мэндийн сайдын 2026 оны 03 дугаар сарын 03-ны өдрийн “Эхийн сүүний нөөцийн банк байгуулж, ажиллуулах журам батлах тухай” А/77 дугаар тушаалыг хүчингүй болсонд тооцсугай.



САЙД                            Э.БАТШУГАР


ТАНИЛЦУУЛГА

“Нялх, балчир хүүхдийн хүнсний тухай” хуулийн 15 дугаар зүйлийн 15.2, 15.3 дахь заалтыг үндэслэн амаржих газар, тасагт нярай хүүхдийн хоол тэжээлийг хангах зорилгоор “Эхийн сүүний нөөцийн банк байгуулж, ажиллуулах журам”-ын төслийг боловсруулсан.
Уг журмын төслийг ДЭМБ-ын зөвлөмж, Зүүн Өмнөд Азийн бүсийн “Эхийн сүүний банкны суурь стандартууд”, Филиппин улсын Эхийн сүүний банкны удирдамж болон холбогдох дүрэм, зааварт нийцүүлэн бэлтгэсэн бөгөөд Эрүүл мэндийн сайдын 2026 оны 03 дугаар сарын 03-ны өдрийн А/77 дугаар тушаалаар баталсан болно. Улмаар тушаалыг захиргааны хэм хэмжээний актын улсын бүртгэлд бүртгүүлэхээр 2026 оны 03 дугаар сарын 04-ний өдрийн 1/949 тоот албан бичгээр Хууль зүй, дотоод хэргийн яам (ХЗДХЯ)-нд хүргүүлсэн.
ХЗДХЯ-наас 2026 оны 03 дугаар сарын 24-ний өдөр ирүүлсэн 1/1435 тоот албан бичиг, дүгнэлтэд: "Журмын төсөл нь хуулиар зохицуулах ёстой харилцааг журмаар зохицуулсан, зарим зохицуулалт нь хуульд нийцээгүй (тухайлбал, насны хязгаар тогтоох, донор эхийн сүү хэрэглэх нярайг эрэмбэлэх зэрэг донор эх болон түүний сүүг хэрэглэх нярайн эрх зүйн суурь харилцааг хуулиар зохицуулаагүй байхад журамласан)" гэж үзэж, холбогдох хууль тогтоомжид нийцүүлэн дахин сайжруулах шаардлагатай гэж дүгнэсэн байна.
Дээрх саналыг тусган журмын төслийг дахин боловсруулах хүрээнд 2026 оны 05 дугаар сарын 18-ны өдөр хэлэлцүүлэг зохион байгууллаа. Хэлэлцүүлэгт НЭМҮТ, ЭХЭМҮТ, ЭНЭҮТ-2, Аймаг, нийслэлийн ЭМГ, Амаржих газрууд, БОЭТ, аймгийн Нэгдсэн эмнэлгийн төрөх тасгийн эмч, мэргэжилтнүүд болон НҮБ-ын Хүүхдийн сангийн 100 гаруй төлөөлөл оролцож санал солилцсон бөгөөд ХЗДХЯ-ны дүгнэлтийн дагуу Эрүүл мэндийн сайдын А/77 дугаар тушаалд нэмэлт, өөрчлөлт оруулан дахин шинэчлэн боловсруулаад байна.

          тушаалын 1 дүгээр хавсралт 

ЭХИЙН СҮҮНИЙ НӨӨЦИЙН БАНК БАЙГУУЛЖ, АЖИЛЛУУЛАХ ЖУРАМ
Нэг.Нийтлэг үндэслэл
1.1.Энэхүү журам нь Нялх, балчир хүүхдийн хүнсний тухай хуулийг үндэслэн эхийн сүүгээр хооллох боломжгүй, эсхүл эхийн сүү нь нярайн хэрэгцээг хангахад хүрэлцэхгүй байгаа дутуу болон бага жинтэй, өвчтэй, эмнэлзүйн заалттай нярайд донор эхийн сүү хэрэглэх, төрөх, амаржих газар, нярайн тусламж, үйлчилгээ үзүүлдэг болон холбогдох бусад эрүүл мэндийн байгууллагад эхийн сүүний нөөцийн банк байгуулах, түүний үйл ажиллагааг зохион байгуулахтай холбоотой харилцааг зохицуулна.
1.2.Эхийн сүүний нөөцийн банк нь төрөх үйл ажиллагаа явуулдаг төрийн ба хувийн хэвшлийн эрүүл мэндийн байгууллагаар үйлчлүүлж буй хөхүүл хүүхэдтэй эхчүүдээс донор эхийг дурын үндсэн дээр элсүүлэх, донор эхийг бүртгэх, эхийн сүүг хүлээн авах, шинжлэх, боловсруулах, пастеризаци хийх, хадгалах, түгээх, чанар аюулгүй байдал, тасралтгүй байдлыг хангах үйл ажиллагааг зохион байгуулах чиг үүргийг хэрэгжүүлнэ.
1.3.Эхийн сүү цуглуулах нэгжийг эхийн сүүний нөөцийн банктай уялдаа холбоотой ажиллах эрүүл мэндийн байгууллагад байгуулж болно. Сүү цуглуулах нэгж нь донор эхийг элсүүлэх, эхийн сүүг цуглуулах, хадгалах, эхийн сүүний нөөцийн банканд тээвэрлэн хүргүүлэх, пастеризаци хийж чанарын шаардлага хангасан донор эхийн сүүг хүлээн авах, түгээх, хэрэглэх үйл ажиллагааг зохион байгуулна. 
1.4.Нялх, балчир хүүхдийн хүнсний тухай хуулийн 15 дугаар зүйлийн 15.2-т заасны дагуу амаржих газар, тасаг нь нярай хүүхдийн хоол тэжээлийн хэрэгцээг хангах зорилгоор эхийн сүүний нөөцийн банкийг байгуулан ажиллуулна.
1.5.Хөхөөр хооллолтыг хамгаалах, дэмжих, сурталчлах, эхийн өөрийн сүүгээр хооллох боломжийг нэмэгдүүлэх нь эхийн сүүний нөөцийн банкны үйл ажиллагааны үндсэн зарчим байна.
1.6.Донор эхийг элсүүлэх, бүртгэх, эхийн сүү хандивлах үйл ажиллагааг сайн дурын үндсэн дээр, хүмүүнлэг, хүний эрх, нэр төрийг хүндэтгэх, ялгаварлан гадуурхахгүй байх, мэдээллийн нууцлалыг хадгалах зарчимд үндэслэн зохион байгуулна.  
1.7.Эхийн сүүний нөөцийн банкны үйл ажиллагаа нь ашгийн бус байна.
1.8. Эхийн сүүний нөөцийн банкны үйл ажиллагааг тогтвортой, тасралтгүй хэрэгжүүлэхэд шаардлагатай санхүүжилтийг жил бүр улсын болон орон нутгийн төсөв, эрүүл мэндийн байгууллагын төсөвт холбогдох хууль тогтоомжийн дагуу тусган санхүүжүүлнэ.
Хоёр.Эхийн сүүний нөөцийн банкны үйл ажиллагааны зохион байгуулалт  
2.1.Эхийн сүүний нөөцийн банкны үйл ажиллагааг дараах үндсэн үе шаттайгаар зохион байгуулна. (Зураглал-1). Үүнд: 
2.1.1.донор эхийг элсүүлэх, эрүүл мэндийн эрсдэлийг үнэлэх, мэдээлэл өгөх, зөвшөөрөл авах, эхийн сүүг цуглуулах
2.1.2.донор эхийн сүүг хүлээн авах, шалгах, хадгалах, шинжлэх, боловсруулах, пастеризац хийх, чанарын хяналт хэрэгжүүлэх
2.1.3.чанарын шаардлага хангасан донор эхийн сүүг хадгалах, олгох, тэээвэрлэх, хэрэглээнд хяналт тавих   
II үе шат
III үе шат
I үе шат

Донор эхийн сүүг боловсруулах үе шат

1.Саасан сүүг хөлдөөх

1.Ариутгагдсан сүүг хөргөгчинд гэсгээх

1.Сүү хандивлагч эхийг элсүүлэх

2.Хөргөгчинд сүүг гэсгээх


2.Тохирох хэмжээний саванд хуваан хийх

2.Сүү хандивлагч эхийг бүртгэх
3.Сүүг нэгтгэн нийлүүлж, саванд хуваах


3.Сүү хүлээн авах нярайд өгөх
4.Пастеризаци хийхийн өмнөх микробиологийн шинжилгээ хийх
3.Хандивлагч эхэд сургалт хийх


тэнцсэн

тэнцээгүй

8б.Шаардлага хангаагүй сүүг устгалд оруулах
8а.Шинжилгээнд тэнцсэн сүүг хадгалах
7.Микробиологийн шинжилгээний хариуг хүлээж байгаа донор эхийн сүүг хөлдөөх
6.Пастеризаци хийсний дараах микробиологийн шинжилгээ хийх
5.Пастеризаци хийх (ариутгал)
4.Ариутгасан сүүний хэрэглээ
4.Сүү саах, хандивлах сүү цуглуулах




5.Сүүг хөргөгч/ хөлдөөгчид хадгалах






Зураглал-1

2.2.Эхийн сүүний нөөцийн банк болон сүү цуглуулах нэгж нь үйл ажиллагааны үе шат бүрд орчин, тоног төхөөрөмж, халдварын сэргийлэлт, хадгалалт, тээвэрлэлт, хүйтэн хэлхээ, бүртгэл, мөшгөлт, чанар аюулгүй байдлын шаардлагыг хангаж ажиллана. 
2.3.Үйл ажиллагааны нарийвчилсан ажилбар, дараалал, хяналтын цэг, хүлээн авах болон чөлөөлөх шалгуур, тоног төхөөрөмжийн ашиглалт, цэвэрлэгээ, халдваргүйжүүлэлт, тээвэрлэлт болон онцгой нөхцөлийн үед хэрэгжүүлэх арга хэмжээг холбогдох стандарт үйл ажиллагааны заавар (Standard Operating Procedure, SOP)-аар зохицуулна. 
2.4.Эхийн сүүний нөөцийн банк нь донор эхээс сүү хүлээн авахаас эхлэн боловсруулалт, пастеризаци, хадгалалт, олголт хүртэлх үйл явцыг мөшгөх, шаардлагатай тохиолдолд тухайн сүүний багцыг буцаан татах боломжийг бүрдүүлсэн бүртгэл, мэдээллийн тогтолцоотой байна.  
2.5.Эхийн сүүний нөөцийн банкны тасралтгүй, аюулгүй ажиллагааг хангах зорилгоор цахилгаан хангамжийн нөөц, хөргөлт, хөлдөөлт, хэмийн хяналт, тоног төхөөрөмжийн хэвийн ажиллагаа, тээвэрлэлт болон онцгой нөхцөлийн бэлэн байдлыг хангаж ажиллана.  
Гурав.Донор эхийг элсүүлэх ба донор эхийн сүүг цуглуулах үйл ажиллагаа
3.1.Донор эхийг элсүүлэх, эхийн сүүг хандив болгон хүлээн авах үйл ажиллагааг сайн дурын үндсэн дээр зохион байгуулна.
3.2.Донор эх нь өөрийн хүүхдийн сүүний хэрэгцээг хангаж байх бөгөөд илүү гарсан сүүгээ хандивлах боломжтой байна.   
3.3.Донор эхийг элсүүлэхийн өмнө эрүүл мэндийн байдал, халдварын эрсдэл, хэрэглэж байгаа эм, эмчилгээ, амьдралын хэв маяг болон донорын сүүгээр дамжин нярайд эрсдэл учруулж болзошгүй бусад хүчин зүйлийг асуумж, эрүүл мэндийн үнэлгээ, холбогдох лабораторийн шинжилгээнд үндэслэн үнэлнэ.
3.4.Донор эхийн эрсдэлийн үнэлгээг энэхүү журмын 3 дугаар хавсралтаар баталсан хуудсын дагуу үнэлж, үр дүнг бүртгэн хадгална.  
3.5.Донор эхэд сүү хандивлахтай холбоотой зорилго, үйл явц, эрсдэл, шаардлага, мэдээллийн нууцлал болон хүссэн үедээ хандивлахаа зогсоох боломжийн талаар бүрэн, ойлгомжтой мэдээлэл өгч, сайн дурын үндсэн дээр бичгээр 2 дугаар хавсралтаар зөвшөөрөл авна. 
3.6.Донор эхэд гараар болон зориулалтын хөхний саалтуур ашиглан сүү саах арга, гарын болон хөхний эрүүл ахуй, сүү хадгалах савны хэрэглээ, шошгололт, хадгалалт, тээвэрлэлтийн талаар амаар болон бичгээр зааварчилгаа өгнө. 
3.7.Донор эх нь эрүүл мэндийн байдал өөрчлөгдөх, халдварын эрсдэлтэй болох, эм, эмчилгээ хэрэглэх, сүүгээр дамжин нярайд эрсдэл учруулж болзошгүй нөхцөл үүсэх тохиолдолд эхийн сүүний нөөцийн банканд мэдээлнэ.
3.8.Донор эхийн сүүг хандивлах үйл ажиллагааг дараах нөхцөлд түр зогсоох буюу зогсооно.
3.8.1.эрсдэлийн үнэлгээгээр донор эхийн сүү хандивлах нь донор эх болон нярайд эрүүл мэндийн эрсдэлтэй нөхцөл тогтоогдсон
Донор эхийг илрүүлэх, элсүүлэх алгоритмҮе шат - 3
Эхийн сүүний донороор элсүүлэх
Донорт боловсрол олгох, дэмжлэг үзүүлэх 
Аль нэг шинжилгээ эерэг
Амжилттай
Бүх шинжилгээ сөрөг
4 шинжилгээг 6 сарын дотор хийлгэсэн, хариу сөрөг гарсан
Амжилтгүй
10 асуулт бүхий асуумж
Байгаа шинжилгээг хянана
Зөвлөгөө өгөх эсхүл холбогдох тусламж, үйлчилгээнд илгээх
Үе шат - 2.1
Эрсдэл үнэлэх ярилцлага
Үе шат - 2.2
ХДХВ/ДОХ, Гепатит B, C вирус, тэмбүүгийн шинжилгээ
4 асуултад “ҮГҮЙ” гэж хариулах
Илрүүлгийн 4 асуултаар асуумж авна
Үе шат - 1
Эхийн сүүний донор элсүүлэх




Асуултад “ТИЙМ” гэж хариулсан бол

Зогсоох








6 сарын дотор хийлгэсэн, эсвэл байхгүй




Серологийн шинжилгээ



Аль нэг шинжилгээ эерэг





Зөвлөгөө өгөх, эсхүл холбогдох тусламж, үйлчилгээнд илгээх




 
Зураглал - 2

3.8.2.донорын шинжилгээгээр донорын сүүгээр дамжин халдварлах эрсдэлтэй халдвар илэрсэн 
3.8.3.эхийн сүүгээр дамжин нярайд эрсдэл учруулж болзошгүй эм, бодис хэрэглэж байгаа
3.8.4.хөх, хөхний толгой болон хөх орчмын эдэд сүү хандивлахад сөргөөр нөлөөлөх эмгэг өөрчлөлт илэрсэн
3.8.5.донор эх өөрийн хүсэлтээр сүү хандивлахаа зогсоох хүсэлт гаргасан
3.8.6.донор эхийн эрүүл мэндийн байдалд сүү хандивлахыг түр хугацаагаар хязгаарлах бусад нөхцөл үүссэн
3.9.Донор эхэд халдварын шинж тэмдэг, ханиад, томуу, халууралт болон бусад өвчний шинж тэмдэг илэрсэн тохиолдолд тухайн үеийн эрүүл мэндийн байдал, халдварын эрсдэлийг үнэлж, сүү хандивлахыг түр зогсоох эсхүл үргэлжлүүлэх шийдвэрийг холбогдох эрүүл мэндийн мэргэжилтэн гаргана. 
3.10.Донор эхийн сүүтэй харьцаж байгаа эрүүл мэндийн ажилтан гарын эрүүл ахуй, халдварын сэргийлэлт хяналтын дэглэмийг мөрдөнө.
3.11.Эхийн сүүтэй харьцах тоног төхөөрөмж, багаж хэрэгсэл, ажлын гадаргууг үйлдвэрлэгчийн заавар болон халдварын сэргийлэлт, хяналтын дэглэмийн дагуу цэвэрлэж, халдваргүйжүүлж, шаардлагатай тохиолдолд ариутгана.
3.12.Эхийн сүү цуглуулах, хадгалах сав нь хүнсний зориулалтын, хүний эрүүл мэндэд аюулгүй, цэвэрлэхэд хялбар, зориулалтын тагтай, удаан эдэлгээтэй, хадгалалтын нөхцөлд тохирсон байна.   
3.13.Эхийн сүү хадгалах сав, уут нь хүнсний зориулалтын, хадгалалтын болон хөлдөөх нөхцөлд тохирсон, бисфенол А (BPA) агуулаагүй материалаар хийгдсэн байна.  
3.14.Саасан эхийн сүүг боломжит хамгийн богино хугацаанд зохих хэмд хөргөж, хадгалалтын тохирох нөхцөлд шилжүүлнэ. Хадгалалтын хэм, хугацааг энэхүү журмын холбогдох заалт болон SOP-д заасан шаардлагыг мөрдөнө.
3.15.Шинээр саасан сүүг өмнө нь хөлдөөсөн сүүтэй шууд хольж болохгүй. Нэг донорын өөр өөр хугацаанд саасан сүүг нэгтгэх тохиолдолд сүү тус бүрийг хөргөгчид хөргөсний дараа, 24 цаг дотор багтаж байвал сүүг нэг багц болгон нэгтгэж болно.    
3.16.Энэхүү журмын хүрээнд өөр өөр донор эхийн сүүг хооронд нь хольж, нэг багц болгон пастеризацийн багцад нэгтгэхийг хориглоно. 
3.17.Нэг донор эхийн олон удаагийн саалтаас авсан сүүг тухайн донорын код, саасан огноо, хадгалалтын нөхцөл болон мөшгөлтийн мэдээллийг бүрэн хадгалсан тохиолдолд нэг багц болгон боловсруулах боломжтой.
3.18.Сүүг хөлдөөх үед эзлэхүүн тэлэх боломжийг харгалзан савыг хэт дүүргэхгүй бөгөөд савны үйлдвэрлэгчийн зааврыг мөрдөнө. 
3.19.Саасан сүүний сав бүрд шошго нааж, донорын код, эхэлж саасан сүүний огноо, цаг, минут болон мөшгөлтөд шаардлагатай мэдээллийг бичнэ.  
3.20.Донор эхийн нэр зэрэг шууд таних мэдээллийг шошгонд бичихгүй. Донорын нууцлалыг хангах зорилгоор донорын хувийн (ID код) дугаар ашиглана. 
3.21.Донор эхийн сүүг гэрийн нөхцөлд сааж, хадгалж байгаа тохиолдолд хөргөгч, хөлдөөгчийн хэм, хадгалалтын хугацаа, савлагаа, шошгололт, тээвэрлэлтийн талаар батлагдсан зааврын дагуу зааварчилгаа өгнө.
3.22.Хөргөсөн буюу хөлдөөсөн сүүг хэмийн хэлбэлзэл багатай буюу хөргөгч, хөлдөөгчийн хэм харьцангуй тогтвортой хүйтэн хэсэгт хадгална. 
3.23.Донорын сүүг эхийн сүүний нөөцийн банканд эх өөрөө хүргүүлэх буюу эрүүл мэндийн байгууллагаас зохион байгуулсан зориулалтын тээвэрлэлтийн нөхцөлөөр цуглуулж болно. Саасан сүүний хэмжээ 3 литр хүрсэн үед донор эх мэдээлэл өгнө. 
3.24.Донорын сүүг битүүмжилсэн савлагаатай, зориулалтын дулаан тусгаарлагчтай тээврийн сав ашиглан, батлагдсан хүйтэн хэлхээний нөхцөлөөр тээвэрлэнэ. 
3.25.Тээвэрлэлтийн явцад сүүний аюулгүй байдал, савны бүрэн бүтэн байдал, хадгалалтын хэмийн шаардлагыг хангана. 
3.26.Сүүг хүлээн авах үед донорын код, саасан огноо, хадгалалтын нөхцөл, савны бүрэн бүтэн байдал, шошгололт, тээвэрлэлтийн нөхцөл болон шаардлагатай бусад мэдээллийг шалгаж бүртгэнэ. 
3.27.Донорын сүүг саасан огноо, цаг, хадгалсан нөхцөл, хадгалалтын хугацаа болон чанарын шаардлагад үндэслэн энэхүү журмын холбогдох заалтын дагуу тогтоосон хугацаанд боловсруулалтад оруулна.  
3.28.Донор эхийн саасан сүү болон пастеризац хийсэн эхийн сүүг (Хүснэгт 1)-д заасан нөхцөл, хугацааны дагуу хадгална.
 
	Хадгалах нөхцөл
	Хадгалах хэм
	Хадгалах хугацаа
	Тайлбар

	
	
	Донор эхийн саасан сүү
	Пастеризаци хийсэн донор эхийн  сүү
	

	Тасалгааны хэм
	16 - 30⁰C
	Саасны дараа шууд хөргөгч
/хөлдөөгч/-д хийх
	3 – 4 цаг
	Сүүний хадгалалтыг хадгалж эхэлсэн эхний цаг минутаас  тооцох


	Гэрийн хөргөгч, /хөргүүр хэсэгт/
	8 - 15⁰C
	12 цаг
	12 цаг
	

	Гэрийн хөлдөөгч /хөлдөөгчийн хэсэгт/
	﻿≤ -15⁰C
	14  хоног
	2 долоо хоног
	

	Эхийн сүүний банкны  хөргөгч 
	﻿≤ +4°C
	24 цагийн дотор пастеризаци хийх эсвэл хөлдөөж хадгалах
	24 цагийн дотор гэсгээж, хуваах
	

	Эхийн сүүний банкны хөлдөөгч
	﻿≤ -20°C
	Сүүгсааснаас хойш 3 сарын дотор пастеризаци хийх
	Сүүг сааснаас хойш 6 сарын дотор хэрэглэх

	Сааснаас хойших хамгийн эхний өдрөөс тооцох


Хүснэгт-1
	Дөрөв.Донор эхийн сүүг хүлээн авах, шинжлэх, боловсруулах, пастеризац хийх
4.1.Эхийн сүүний нөөцийн банк нь донор эхийн сүүг хүлээн авах үед савны бүрэн бүтэн байдал, шошгололт, донорын код, саасан болон хадгалсан хугацаа, тээвэрлэлтийн нөхцөл, хадгалалтын хэмийг шалгаж, шаардлага хангасан сүүг бүртгэн хүлээн авна.  
4.2.Хүлээн авсан донор эхийн сүүг пастеризац хийх хүртэл зориулалтын нөхцөлд, хүйтэн хэлхээг таслдуулахгүйгээр хадгална. Хөлдөөсөн донорын сүүг - 20⁰С буюу түүнээс доош хэмд хадгална.   
4.3.Хөлдөөсөн донорын сүүг пастеризаци хийхийн өмнө бүрэн гэсгээнэ. Гэсгээх ажиллагааг хөргөгчид сүүний чанар, аюулгүй байдлыг алдагдуулахгүйгээр батлагдсан SOP-ийн дагуу гүйцэтгэнэ.   
4.4.Хөлдөөсөн сүүг богино долгионы зуух, жигд бус халаалт болон сүүний чанар, аюулгүй байдалд сөргөөр нөлөөлөх аргаар гэсгээхийг хориглоно.  
4.5.Пастеризаци хийхийн өмнө донорын сүүний багцаас төлөөлөх сорьц авч, батлагдсан лабораторийн арга, чанарын шалгуурын дагуу микробиологийн шинжилгээ хийнэ.  
4.6.Микробиологийн шинжилгээний үр дүнгээр шаардлага хангаагүй сүүг пастеризаци хийх шаардлага хангаагүй сүүг пастеризацид оруулахгүй бөгөөд тусгаарлан, журмын дагуу шийдвэрлэнэ.  
4.7.Нэг пастеризацийн багцад зөвхөн нэг донор эхийн сүүг боловсруулна. 
4.8.Пастеризаци хийхийн өмнө нэг донорын тухайн багцад хамаарах сүүг нэгтгэн, сүүний тослогийг жигд тархаах байдлаар зөөлөн хутгаж, пастеризацийн саванд үйлдвэрлэгчийн заасан хэмжээгээр жигд хуваарилан хийнэ. 
4.9.Пастеризацид оруулах сав, багц бүрийг донорын ID код, багцын дугаар, саасан огноо, пастеризаци хийсэн огноо, хадгалах хугацаа/дуусах хугацаа зэрэг мөшгөлтөд шаардлагатай мэдээллээр шошголно. 
4.10.Донорын сүүг баталгаажсан пастеризацийн төхөөрөмжөөр 62.5±0.5°C хэмд 30 минут пастеризац хийнэ. 
4.11.Пастеризацийн явцад сүүний хэм, хугацааг төхөөрөмжийн баталгаажсан хяналтын системээр хянаж бүртгэнэ.   
4.12.Пастеризаци дууссаны дараа сүүг аль болох богино хугацаанд (30 минутын дотор) хурдан хөргөж, 4°C буюу түүнээс доош хэмд хүргэн, дараагийн хадгалалтын нөхцөлд шилжүүлнэ. 
4.13.Пастеризацийн хэм, хугацаа тогтоосон шаардлагыг хангаагүй тохиолдолд тухайн багцыг тусгаарлан, үл тохирол гэж бүртгэн, эрсдэлийн үнэлгээ хийж, хэрэглэх эсэх шийдвэрийг батлагдсан SOP-ийн дагуу гаргана. 
4.14.Пастеризацийн дараах микробиологийн хяналтыг батлагдсан шинжилгээний арга, давтамжийн дагуу хийж, шинжилгээний үр дүн гарах хүртэл тухайн багцыг хэрэглээнд гаргахгүй.   
4.15.Пастеризацийн өмнөх болон дараах микробиологийн шинжилгээнд нийт нянгийн тоо зөвшөөрөгдөх дээд хэмжээнээс хэтэрсэн болон аюулгүй байдлын шалгуурыг хангаагүй тохиолдолд сүүг хэрэглэхийг хориглож устгалд оруулна. 
4.16.Пастеризаци хийсэн сүүг микробиологийн шинжилгээний хариу гарах хүртэл тусгаарлан хадгалж, хэрэглэхийг зөвшөөрсөн болон зөвшөөрөөгүй сүүг хооронд нь ялган тэмдэглэнэ. 
4.17.Микробиологийн болон чанарын шаардлага хангасан пастеризаци хийсэн сүүг хэрэглэхийг зөвшөөрсөн хадгалалтын хэсэгт шилжүүлнэ.  
4.18.Эхийн сүүний нөөцийн банк нь дараах сүүг хооронд нь ялган хадгална.
		4.18.1.пастеризац хийгээгүй донор эхийн сүү
	4.18.2.пастеризац хийсэн боловч чанарын хяналт буюу микробиологийн шинжилгээний үр дүн гараагүй сүү
4.18.3.шинжилгээнд тэнцэж, чанарын шаардлага ханган хэрэглэхийг завшөөрсөн сүү
4.18.4.хэрэглэхийг хориглосон, буцаасан болон устгалд шилжүүлсэн сүү
		4.19.Дээрх хадгалалтын төлөв тус бүрийг хооронд нь андуурахгүй байхаар тусдаа хадгалалтын зай талбай, таних тэмдэглэгээ болон шаардлагатай тоног төхөөрөмжөөр хангана.   
		4.20.Сүүний сав, багцын шошгонд донорын код, багцын дугаар, саасан огноо, пастеризаци хийсэн огноо, сүүний төлөв, хадгалах хугацаа буюу дуусах хугацаа болон мөшгөлтөд шаардлагатай бусад мэдээллийг тусгана.   
		4.21.Пастеризаци, микробиологийн шинжилгээ, хадгалалт, чанарын хяналт болон устгалын бүртгэлийг батлагдсан маягтын дагуу хөтөлнө.
		4.22.Эхийн сүүний нөөцийн банк нь хадгалалтын хэм, тоног төхөөрөмжийн ажиллагааг тогтмол хянаж, бүртгэнэ. Цахилгаан тасалдах, тоног төхөөрөмжийн гэмтэл болон бусад онцгой нөхцөлд сүүний аюулгүй байдлыг хадгалах нөөц арга хэмжээг хэрэгжүүлнэ.
		Тав.Донор эхийн сүүг хадгалах, гэсгээх
[bookmark: _Hlk241528907]		5.1.Пастеризаци хийгээгүй донор эхийн сүүг пастеризаци хийх хүртэл зориулалтын хөлдөөгчид - 20°C буюу түүнээс доош хэмд хадгалж, саасан өдрөөс хойш 3 сарын дотор боловсруулалтад оруулна. 
		5.2.Пастеризаци хийж, чанарын шаардлага хангасан донор эхийн сүүг - 20°C буюу түүнээс доош хэмд хадгалж, пастеризаци хийсэн өдрөөс хойш 6 сарын дотор хэрэглэнэ. 
		5.3.Донор эхийн сүүний хадгалалтын хэм, хугацаа, гэсгээх болон гэсгээний дараах хэрэглэх нөхцөлийг энэ журмын шаардлагад нийцүүлэн SOP-д нарийвчлан тусгана.  
		5.4.Хөлдөөсөн пастеризаци хийсэн донор эхийн сүүг хөргөгчид 4⁰С хэмд 24 цаг хүртэлх хугацаанд аажим гэсгээнэ. Гэсгээх явцад сүүг тогтоосон хэмийн хязгаараас хэтрүүлэхгүй бөгөөд гэсгээх хугацааг бүртгэнэ. Гэсгээж эхэлснээс хойш 48 цагийн дотор хэрэглэнэ. Хугацаа, хэмийн нөхцөл зөрчигдсөн тохиолдолд хэрэглэхгүй. 
		5.5.Гэсгээсэн донорын сүүг дахин хөлдөөхийг хориглоно.
		5.6.Түргэн гэсгээх шаардлагатай тохиолдолд сүүний чанар, аюулгүй байдалд сөргөөр нөлөөлөхгүйгээр SOP-д заасны дагуу гэсгээнэ. 
		5.7.Гэсгээсэн, хэрэглээгүй үлдсэн, хадгалалтын зөвшөөрөгдөх хугацаа дууссан, савлагаа гэмтсэн, хүйтэн хэлхээ алдагдсан буюу чанарын шаардлага хангаагүй донорын сүүг бусад сүүнээс тусгаарлан, устгалын бүртгэлд бүртгэж, журмын дагуу устгана. 
		Зургаа.Донор эхийн сүүг хэрэглэх, олгох
		6.1.Нярайг хооллоход өөрийн эхийн сүүг нэн тэргүүнд хэрэглэнэ. Эхийн өөрийн сүүгээр хооллолтыг эхлүүлэх, нэмэгдүүлэх, үргэлжлүүлэхэд эх, гэр бүлд дэмжлэг үзүүлнэ. 
		6.2.Эхийн өөрийн сүү байхгүй, эсхүл нярайн хэрэгцээг хангахад хүрэлцэхгүй бөгөөд донор эхийн сүү хэрэглэх эмнэлзүйн заалттай тохиолдолд чанарын шаардлага хангасан пастеризаци хийсэн донор эхийн сүүг дараагийн сонголт болгон хэрэглэнэ. 
		6.3.Донор эхийн сүү хэрэглэх шийдвэрийг нярайн эмнэлзүйн байдал, хоол тэжээлийн хэрэгцээ, эхийн өөрийн сүүний хүртээмж, эмнэлзүйн заалт болон донорын сүүний хүртээмжийг харгалзан эмчлэгч эмч гаргана. 
		6.4.Эхийн өөрийн сүүгээр хооллох боломжгүй дутуу болон бага жинтэй нярайд донор эхийн сүүг эмнэлзүйн заалтын дагуу хэрэглэнэ.   
		6.5.Донор эхийн сүүг дараах тохиолдолд эмчийн шийдвэрээр хэрэглэнэ. 
6.5.1.дутуу болон бага жинтэй нярайд эхийн өөрийн сүү байхгүй буюу хэрэгцээг хангахад хүрэлцэхгүй 
6.5.2.нярайн эмнэлзүйн байдал, эхийн эрүүл мэндийн байдал, эмчилгээний улмаас эхийн өөрийн сүү түр хугацаанд байхгүй буюу хүрэлцэхгүй
6.5.3.эх эндсэн, эсхүл нярайг эхийн сүүгээр хооллох боломжгүй болсон
6.5.4.эхийн өөрийн сүүгээр хооллох боломжгүй, донор эхийн сүү хэрэглэх эмнэлзүйн заалттай бусад нөхцөл 
6.5.5.эхийн сүүгээр хооллолтыг үргэлжлүүлэх шаардлагатай боловч эхийн өөрийн сүү түр хугацаанд хүрэлцэхгүй байгаа эмнэлзүйн хувьд шаардлагатай бусад тохиолдол 
		6.6.Донор эхийн сүүг хэрэглэхдээ нярайн эмнэлзүйн хэрэгцээ, эхийн өөрийн сүүний хүртээмж, донор эхийн сүүний нөөц, чанар аюулгүй байдлыг харгалзан эмнэлзүйн заалтын дагуу ялгаварлан гадуурхахгүйгээр олгоно.   
		6.7.Донор эхийн сүүний нөөц хязгаарлагдмал үед эмнэлзүйн хэрэгцээнд үндэслэн дутуу болон бага жинтэй, ялангуяа маш бага жинтэй, эмнэлзүйн эрсдэл өндөртэй нярайд нэн тэргүүнд хүртээмжтэй байхаар хуваарилалтыг зохицуулна. 
		6.8.Донор эхийн сүү хэрэглэхийн өмнө эцэг, эх, эсхүл хууль ёсны асран хамгаалагчид донор эхийн сүү хэрэглэх зорилго, боломжит ашиг тус, эрсдэл, хэрэглэх нөхцөлийн талаар мэдээлэл өгч, хамтран шийдвэр гарган, зөвшөөрөл авна.
		6.9.Нярайн эмч донор эхийн сүү хэрэглэх эмнэлзүйн заалт, нэг удаагийн хэмжээ, хоногийн хэрэгцээ, хэрэглэх давтамж, үргэлжлэх хугацаа, хооллох аргыг эмнэлгийн баримт бичигт тэмдэглэнэ. 
		6.10.Эхийн сүүний нөөцийн банк нь зөвхөн чанарын шаардлага хангасан, хэрэглэхийг зөвшөөрсөн багцаас сүүг олгоно.  
		6.11.Захиалгын дагуу олгож буй донор эхийн сүүний шошгонд хүлээн авагч нярайн таних мэдээлэл, сүүний багцын дугаар, хэмжээ, олгосон огноо, хэрэглэх хугацаа болон мөшгөлтөд шаардлагатай мэдээллийг тусгана. 
		6.12.Эхийн сүүний нөөцийн банкнаас олгосон донор эхийн сүүний хөдөлгөөн, хүлээн авсан нэгж, нярайд хэрэглэсэн хэмжээ, үлдэгдэл, буцаалт болон устгалын бүртгэлийг хөтөлнө.
		6.13.Донорын сүүг олгохдоо хадгалалтад хамгийн эрт орсон, хэрэглэх хугацаа дуусахад хамгийн ойр байгаа багцаас түрүүлж олгох зарчмыг баримтална.

Долоо.Чанарын хяналт, аюулгүй байдал
7.1.Эхийн сүүний нөөцийн банк нь донор эхийг сонгон шалгаруулахаас эхлэн донор эхийн сүүг хүлээн авагч нярайд хэрэглэх хүртэлх бүх үе шатанд чанар, аюулгүй байдлын тогтолцоог хэрэгжүүлнэ.
7.2.Чанарын хяналтыг дараах чиглэлээр хэрэгжүүлнэ: 
7.2.1.донор эхийн эрүүл мэнд, эрсдэлийн үнэлгээ, халдварын скрининг
7.2.2.донор эхийн сүүг хүлээн авах, хадгалах, тээвэрлэх үеийн хяналт 
7.2.3.хүйтэн хэлхээ, хадгалалтын нөхцөл, хэмийн хяналт 
7.2.4.сүү боловсруулах, савлах, пастеризацийн үйл явцын хяналт 
7.2.5.пастеризацийн өмнөх болон дараах микробиологийн хяналт
7.2.6.савлагаа, шошгололт, багцын бүртгэл, мөшгөлтийн хяналт
7.2.7.түгээлт, хэрэглээ, буцаалт, устгалын бүртгэл
7.2.8.тоног төхөөрөмжийн баталгаажуулалт, тохируулга, засвар үйлчилгээ, хэвийн ажиллагааны хяналт
7.2.9.сүү олгох, тээвэрлэх, хэрэглэх үеийн аюулгүй байдлын хяналт
7.2.10.гомдол, зөрчил, үл тохирол, эрсдэлийг бүртгэх, үнэлэх, залруулах, сэргийлэх арга хэмжээ
7.3.Эхийн сүүний нөөцийн банк нь чанар аюулгүй байдлын үзүүлэлтэд тогтмол хяналт-шинжилгээ, үнэлгээ хийж илэрсэн эрсдэл, үл тохирлыг арилгах, давтан гарахаас сэргийлэх арга хэмжээ авна. 
7.4.Чанар, аюулгүй байдлын шаардлага хангаагүй, хадгалалт, тээвэрлэлт, боловсруулалтын нөхцөл зөрчигдсөн, хадгалалтын хугацаа дууссан, шинжилгээний шаардлага хангаагүй, эсхүл аюулгүй байдалд эргэлзээтэй сүүг хэрэглэхээс тусгаарлан, шалтгаан, хэмжээг бүртгэж, холбогдох журмын дагуу устгана.  
7.5.Пастеризацийн үйл явцын зөрчил, хадгалалтын хэмийн алдагдал, тоног төхөөрөмжийн гэмтэл, лабораторийн шинжилгээний шаардлага хангаагүй үр дүн болон бусад үл тохирлыг тухай бүр бүртгэн, шалтгааныг тогтоож, эрсдэлийг үнэлэн, шаардлагатай залруулах арга хэмжээ авна. 
7.6.Эхийн сүүний нөөцийн банкны ажилтан нь өөрийн гүйцэтгэх чиг үүрэгт хамаарах донор эхийн үнэлгээ, сүү цуглуулах, хүлээн авах, хадгалах, боловсруулах, пастеризаци хийх, халдварын сэргийлэлт, хүйтэн хэлхээ, мөшгөлт, чанарын баталгааны чиглэлээр зохих сургалтад хамрагдаж, ажил үүргээ гүйцэтгэх чадамжийг баталгаажуулсан байна.     
7.7.Эхийн сүүний нөөцийн банк нь чанарын ноцтой зөрчил, аюулгүй байдлын эрсдэл илэрсэн тохиолдолд холбогдох багцыг тусгаарлах, шаардлагатай бол олголтыг зогсоох, буцаан татах, хэрэглээг зогсоох болон эрх бүхий байгууллагад мэдээлэх арга хэмжээг хэрэгжүүлнэ. 
Найм.Эхийн сүүний нөөцийн банкны үйл ажиллагаанд тавих хяналт
8.1.Эхийн сүүний нөөцийн банкны үйл ажиллагаанд эрүүл мэндийн байгууллагын удирдлага болон холбогдох эрх бүхий байгууллага хууль тогтоомж, энэхүү журам, холбогдох стандартын дагуу хяналт тавина.
8.2.Эхийн сүүний нөөцийн банк нь үйл ажиллагааны үр дүн, донорын бүртгэл, хүлээн авсан болон боловсруулсан сүүний хэмжээ, чанарын хяналтын үр дүн, үл тохирол, түгээлт, хэрэглээ, устгал болон шаардлагатай бусад мэдээллийг тогтоосон журмын дагуу тайлагнана.
8.3.Эхийн сүүний нөөцийн банкны үйл ажиллагаанд дотоод чанарын үнэлгээ тогтмол хийж, илэрсэн эрсдэл, зөрчлийг арилгах, давтан гарахаас сэргийлэх арга хэмжээг хэрэгжүүлнэ.  
8.4.Эхийн сүүний нөөцийн банк нь цахилгаан тасалдал, тоног төхөөрөмжийн гэмтэл, хүйтэн хэлхээний тасалдал, байгалын болон бусад онцгой нөхцөлийн үед донор эхийн сүүний аюулгүй байдлыг хангах, үйл ажиллагааг тасралтгүй үргэлжлүүлэх буюу шаардлагатай тохиолдолд аюулгүй шилжүүлэх төлөвлөгөөтэй байна.  

Ес.Эрүүл мэндийн байгууллагын баримтжуулалт
9.1.Эрүүл мэндийн байгууллага нь эхийн сүүний нөөцийн банкны үйл ажиллагаатай холбоотой бүртгэл, баримт бичгийг батлагдсан маягт, холбогдох журам, стандартын дагуу хөтөлж, мэдээллийн үнэн зөв, бүрэн бүтэн байдал, нууцлал, аюулгүй байдлыг хангана. 
9.2.Донор эхийн талаарх мэдээллийг бүртгэнэ:
9.2.1.донор эхийн бүртгэлийн дугаар
9.2.2.эхийн сүү хандивлах тухай бичгээр өгсөн зөвшөөрөл
9.2.3.донорын эхийн эрүүл мэнд, халдварын эрсдэлийн үнэлгээ, холбогдох лабораторийн шинжилгээний мэдээлэл
9.2.4.хандивласан эхийн сүүний хэмжээ, хүлээн авсан огноо, цаг, хүлээн авах үеийн хадгалалт, тээвэрлэлтийн нөхцөл болон холбогдох бүртгэл  
	 	9.3.Эхийн сүүний багцын талаарх мэдээллийг бүртгэнэ:
9.3.1.донорын бүртгэлийн дугаар
9.3.2.сүүний багцын дугаар, савны таних дугаар, тухайн багцад хамаарах савны тоо
9.3.3.сүүг нэгтгэн боловсруулсан, хэсэгчлэн савласан огноо болон холбогдох бүртгэл
9.3.4.пастеризацийн багцын дугаар, пастеризац хийсэн огноо, цаг, пастеризацийн хяналт, бүртгэл
9.3.5.пастеризацийн өмнөх болон дараах лабораторийн шинжилгээний үр дүн
9.3.6.хадгалалтын төлөв, олголт, буцаалт, шаардлага хангаагүй болон устгасан сүүний хэмжээ, шалтгаан, огноо
9.4.Сүү хүлээн авагч нярайн талаарх мэдээллийг бүртгэнэ:
9.4.1.сүү захиалсан эрүүл мэндийн байгууллага, тасаг, нэгж 
9.4.2.донор эхийн сүү хэрэглэх эмчийн заалт, шийдвэр 
9.4.3.сүү хүлээн авагч нярайн таних мэдээлэл, төрсөн огноо, эмнэлгийн түүхийн дугаар 
9.4.4.олгосон сүүний багцын дугаар, олгосон огноо, цаг, хэмжээ
9.4.5.донор эхийн сүү хэрэглэсний дараах сэжигтэй урвал, хүндрэл, гомдол, зөрчил болон авсан арга хэмжээний мэдээлэл 
9.5.Эхийн сүүний нөөцийн банк нь донор эх, сүүний багц, боловсруулалт, шинжилгээ, хадгалалт, олголт, хүлээн авагч нярайн мэдээллийг хооронд нь уялдуулан, сүүний хөдөлгөөнийг хүлээн авахаас нярайд хэрэглэх хүртэлх бүх шатанд мөшгөх, шаардлагатай тохиолдолд тухайн багцыг буцаан татах боломжийг бүрдүүлнэ.
9.6.Эхийн сүүний нөөцийн банк нь хадгалалтын хэм, тоног төхөөрөмжийн хэвийн ажиллагаа, пастеризацийэ хяналт, тоног төхөөрөмжийн тохируулга, засвар үйлчилгээ болон бусад чанарын хяналтын бүртгэлийг хөтөлнө. 
9.7.Бүртгэл, баримт бичгийг холбогдох хууль тогтоомж, стандартын дагуу тогтоосон хугацаанд хадгалж, зөвшөөрөлгүй ашиглах, задруулах, өөрчлөх, устгахаас хамгаална.   
Арав.Эхийн сүүний нөөцийн банкны үйл ажиллагааны удирдлага, зохион байгуулалт
10.1.Эрүүл мэндийн асуудал эрхэлсэн төрийн захиргааны төв байгууллага дараах чиг үүргийг хэрэгжүүлнэ. Үүнд:
	10.1.1.Эхийн сүүний нөөцийн банк, сүү цуглуулах нэгж байгуулах шалгуур үзүүлэлтийг батлах   
	10.1.2.Эхийн сүүний нөөцийн банкны үйл ажиллагаа болон санхүүжилттэй холбоотой эрх зүйн баримт бичгийг боловсруулах, шаардлагатай тохиолдолд  нэмэлт өөрчлөлт оруулах  
	10.1.3.Эхний сүүний нөөцийн банкны зохион байгуулалт, үйл ажиллагааны үр дүн, чанар, гүйцэтгэл, зардлын  үр ашигт хяналт тавих 
	10.1.4.Эхийн сүүний нөөцийн банкны үйл ажиллагаанд оролцох эрүүл мэндийн байгууллагын ажилтнуудыг мэргэжил, арга зүйн удирдлагаар хангах 
	10.1.5.Эхийн сүү хандивлах, цуглуулах, нөөцлөх, пастеризаци хийх, хуваарилах үйл ажиллагаанд мөрдөх эрүүл ахуй, халдварын сэргийлэлт хяналтын зөвлөмжийг боловсруулах, хэрэгжилтийг хангуулах

10.2.Аймаг, нийслэлийн эрүүл мэндийн газар дараах чиг үүргийг хэрэгжүүлнэ. Үүнд:
10.2.1.Аймаг, нийслэлийн хэмжээнд эхийн сүүний нөөцийн банк болон сүү цуглуулах нэгжийн  үйл ажиллагааг зохицуулах, үр дүн, чанарын үзүүлэлтийг хянах, үнэлэх
10.2.2.Эрүүл мэндийн байгууллагуудаас цуглуулсан мэдээлэлд үндэслэн өөрийн нутаг дэвсгэр дэх донор эхийн сүүний жилийн хэрэгцээг тооцоолон, нөөц төлөвлөлтөд ашиглах
[bookmark: _Hlk221196668]10.2.3.Эхийн сүүний нөөцийн банк болон сүү цуглуулах нэгжийн үйл ажиллагаанд тулгамдаж буй асуудлыг холбогдох байгууллагатай хамтран шийдвэрлэх 
10.2.4.Эхийн сүү хандивлахын ач холбогдол, донор эхийн сүүний аюулгүй байдал, хэрэглээний үр дүнгийн талаар олон нийтэд сурталчлах, мэдээллийн хүртээмжийг нэмэгдүүлэх
10.2.5.Эхийн сүүний нөөцийн банк, донор эх, хүлээн авагч нярайн тусламж, үйлчилгээтэй холбоотой судалгаа, тандалт, статистик мэдээллийг цуглуулах, нэгтгэх, дүн шинжилгээ хийх, тайлан, мэдээг Эрүүл мэндийн яаманд хүргүүлэх
10.2.6.Эхийн сүүний нөөцийн банк болон сүү цуглуулах нэгжийн үйл ажиллагаанд хяналт-шинжилгээ, үнэлгээ хийж, хэрэгжилтийг хангуулах, зөвлөмж боловсруулах.

10.3.Эрүүл мэндийн хөгжлийн төв дараах чиг үүргийг хэрэгжүүлнэ. Үүнд: 
10.3.1.Эхийн сүүний нөөцийн банк болон сүү цуглуулах нэгжид ажиллах эмч, эмнэлгийн мэргэжилтэнд зориулсан сургалтын хөтөлбөр, гарын авлага боловсруулах
10.3.2.Эхийн сүүний нөөцийн банкны үйл ажиллагаанд оролцох эрүүл мэндийн ажилтныг мэргэшүүлэх, чадавхжуулах сургалтыг зохион байгуулах 
10.3.3.Эхийн сүүний нөөцийн банкны үндэсний хэмжээний мэдээллийн санг бүрдүүлэх, хөгжүүлэх, нэгдсэн удирдлагаар хангах
10.3.4.Эхийн сүүний нөөцийн банкны үйл ажиллагааны мэдээллийн сангийн өгөгдөлд дүн шинжилгээ хийх

10.4.Нийгмийн эрүүл мэндийн үндэсний төв дараах чиг үүргийг хэрэгжүүлнэ. Үүнд: 
	10.4.1.Эхийн сүүний ач холбогдлын талаар иргэдэд зориулсан гарын авлага, сургалт, сурталчилгааны материал боловсруулж, түгээх
	10.4.2.Эхийн сүү хандивлахын ач холбогдол, донор эхийн сүүний аюулгүй хэрэглээний  талаарх мэдээллийг шинжлэх ухааны нотолгоонд түшиглэн иргэдэд ойлгомжтой байдлаар хүргэх
	10.4.3.Донор эхийн сүүний хэрэглээ, аюулгүй байдал, эрүүл мэндийн үр нөлөөтэй холбоотой тандалт, судалгаа хийн бодлого боловсруулагчдыг нотолгоонд суурилсан мэдээллээр хангах.

10.5.Эх, нярайн тусламж, үйлчилгээ үзүүлдэг эрүүл мэндийн байгууллагууд дараах чиг үүргийг хэрэгжүүлнэ. Үүнд:
	10.5.1.Байгууллагын дарга, захирлын тушаалаар эхийн сүүний нөөцийн банк болон сүү цуглуулах нэгжийг байгуулж, бүтэц, орон тоо, үйл ажиллагааны дотоод журмыг баталж мөрдүүлэх
	10.5.2.Эхийн сүүний нөөцийн банкны үйл ажиллагааны чанар, аюулгүй байдлыг хангахад шаардлагатай стандарт үйл ажиллагааны журам, заавар, удирдамжийг боловсруулах, шинэчлэхэд мэргэжлийн дэмжлэг үзүүлэх 
	10.5.3.Эхийн сүүний нөөцийн банкны үйл ажиллагааг лаборатори, ариутгал, оношилгоо, нярайн тасаг болон холбогдох нэгжийн үйл ажиллагаатай уялдуулан зохион байгуулж, дотоод хамтын ажиллагаа, мэдээллийн солилцооны тогтолцоог бүрдүүлэх
	10.5.4.Эхийн сүүний донорыг илрүүлэх, сонгох, элсүүлэх үйл ажиллагааг холбогдох журам, шалгуурын дагуу зохион байгуулах, шаардлагатай хүний нөөцийн асуудлыг шийдвэрлэх
	10.5.5.Эхийн сүүг цуглуулах, нөөцлөх зориулалтын өрөөг хоолны газар, ариун цэврийн өрөө, халдварт өвчний тусгаарлах өрөө зэрэг бохирдол, халдварын эрсдэл бүхий орчноос тусгаарлан, цэвэр, хуурай, агааржуулалт сайтай, нярайн тусламж, үйлчилгээний нэгжид ойр байршуулах
	10.5.6.Эхийн сүүг цуглуулах, хадгалах, боловсруулах үйл ажиллагаанд шаардлагатай хөргөгч, хөлдөөгч, пастеризацийн төхөөрөмж, сав угаагч, ариутгагч, хатаагч, хэм хянах болон дохиоллын систем, бусад шаардлагатай тоног төхөөрөмжөөр хангаж, хэвийн ажиллагааг баталгаажуулах
	10.5.7.Донор эх сонгох, эхийн сүүтэй харилцах эмч, эмнэлгийн мэргэжилтнүүдийг тасралтгүй сургах, дадлагажуулах, мэргэжил дээшлүүлэх сургалтад хамруулах
	10.5.8.Эхийн сүүний донор сонгох, сүү цуглуулах, тээвэрлэх, хадгалах, пастеризаци хийх, хуваарилах, хэрэглэх үйл ажиллагаанд мөрдөх стандарт үйл ажиллагааны заавар, чанарын хяналт, дотоод аудит, эрсдэлийн удирдлагын баримт бичгийг боловсруулж, байгууллагын дарга, захирлын тушаалаар баталж хэрэгжүүлэх 
	10.5.9.Донор эхийн бүртгэл, лабораторийн шинжилгээ, нөөц, олголт, хэрэглээний мэдээллийг нэгдсэн бүртгэлд хөтөлж, холбогдох мэдээ, тайланг эрх бүхий байгууллагад тогтоосон хугацаанд хүргүүлэх
	10.5.10.Эхийн сүүний аюулгүй байдал, халдварын сэргийлэлт, биоаюулгүй ажиллагааны дотоод хяналтыг хэрэгжүүлж, зөрчил, доголдлыг тухай бүр арилгах арга хэмжээ авах

10.6.Эхийн сүүний нөөцийн банкны баг дараах чиг үүргийг хэрэгжүүлнэ. Үүнд:
10.6.1.Тухайн эрүүл мэндийн байгууллагын удирдлагын багтай байнгын хамтын ажиллагаатай ажиллаж, үйл ажиллагааны төлөвлөлт, хэрэгжилт, тайлан, чанарын хяналтыг уялдуулан зохион байгуулах 
10.6.2.Донор эхэд зориулсан сургалт, мэдээлэл, зөвлөгөө өгөх, донор эхийг элсүүлэх, сонгон шалгаруулах, бүртгэх, сүү цуглуулах үйл ажиллагааг мэргэжил, арга зүйн удирдлагаар хангах
10.6.3.Донор эхээс сүү цуглуулах, тээвэрлэх, хадгалах үйл явцад эрүүл ахуйн зохистой дадал, халдварын сэргийлэлт, биоаюулгүй ажиллагааны шаардлагыг мөрдүүлж, чанарын үзүүлэлт, аюулгүй байдлыг хангах
10.6.4.Донор эхийн сүүнд пастеризаци хийх, хадгалах, хуваарилах үйл ажиллагааг батлагдсан стандарт, зааврын дагуу хэрэгжүүлж, хэмийн хяналт, бүртгэлийг тогтмол хөтлөх
10.6.5.Донор эх болон хүлээн авагч нярайн мэдээллийн нууцлал, ёс зүйн зарчмыг чанд мөрдөх
10.6.6.Үйл ажиллагааны явцад илэрсэн зөрчил, эрсдэлийг тухай бүр мэдээлж, засах, сайжруулах арга хэмжээг авч хэрэгжүүлэх.

ЭХИЙН СҮҮ ХАНДИВЛАХ САЙН ДУРЫН ЗӨВШӨӨРЛИЙН ХУУДАС
Дараах нөхцөл, шаардлагыг бүрэн ойлгож, сайн дурын үндсэн дээр зөвшөөрч байна. Үүнд: 
1.Би18 ба түүнээс дээш настай болно.
2.Би өөрийн хүүхдийн сүүний хэрэгцээг бүрэн хангаж байгаа тохиолдолд илүү гарч буй эхийн сүүгээ бусад нярайд зориулан сайн дурын үндсэн дээр хандивлана.
3.Би эхийн сүүний нөөцийн банканд сүү хандивлах хугацаанд эрүүл мэндийн зөв дадлыг баримтална. Үүнд: 
- тамхи татахгүй
- архи, согтууруулах ундааг хэтрүүлэн хэрэглэхгүй
- мансууруулах болон сэтгэц нөлөөт бодис хэрэглэхгүй
- эмийн хэрэглээ шаардлагатай болсон тохиолдолд эмч болон эхийн сүүний нөөцийн банканд заавал мэдээлнэ.
4.Би хандивласан эхийн сүүг батлагдсан журам, стандартын дагуу аюулгүй орчинд хадгалж, боловсруулж, шаардлагатай лабораторийн шинжилгээнд хамруулсны дараа хүлээн авагч нярай хүүхдүүдэд хэрэглэнэ гэдгийг ойлгож, зөвшөөрч байна.
5.Би эхийн сүү хандивласны төлөө аливаа эд материал, санхүүгийн нөхөн төлбөр, урамшуулал авахгүй гэдгийг ойлгож, хүлээн зөвшөөрч байна.
6.Би өөрийн болон хүүхдийн эрүүл мэндийн байдал, хувийн нөхцөл байдлаас шалтгаалан ямар ч үед, ямар нэгэн шалтгаан тайлбарлахгүйгээр сүү хандивлахаа зогсоох эрхтэй бөгөөд энэ нь надад ямар нэгэн сөрөг үр дагавар, хариуцлага үүсэхгүй гэдгийг ойлгож байна.
7.Сүү хандивлах хугацаанд миний эрүүл мэндийн байдалд өөрчлөлт гарсан, эсвэл сүү хандивлахад нөлөөлөх нөхцөл үүссэн тохиолдолд эхийн сүүний нөөцийн банкны ажилтанд даруй мэдээлж, зөвлөгөө авна.
Холбоо барих утас № .............................................
Миний эрүүл мэндийн талаарх мэдээлэл, шинжилгээний хариу болон хувийн мэдээллийг холбогдох хууль, журамд нийцүүлэн нууцалж хадгална гэдгийг би ойлгож байна.
8.Би хандивласан эхийн сүүг эмнэлэгт хэвтэн эмчлүүлж буй, төрсөн эхийнхээ сүүгээр хооллох боломжгүй, эсвэл эхийн сүү хангалтгүй байгаа нярай хүүхдүүдэд хэрэглэхийг зөвшөөрч байна.
9.Би донорын үнэлгээ, зөвлөгөө, мэдээллийг бүрэн авсны үндсэн дээр энэхүү зөвшөөрлийг сайн дурын үндсэн дээр өгч байна.   
Сүү хандивлах эхийн овог нэр:  ...............................................................
                                 Гарын үсэг: .......... .....................................................
Зөвшөөрсөн огноо:  ................. оны ........... сарын ............. өдөр
Эрүүл мэндийн ажилтан ......................................................................
Донорын сургалтад хамрагдах ................. оны ........... сарын ............. өдөр
Донороор бүртгэсэн огноо:        ................. оны ........... сарын ............. өдөр
Донорын хувийн дугаар ...................................
Сүү хандивлахыг зогсоосон огноо ................. оны ........... сарын ............. өдөр

ЭХИЙН СҮҮ ХАНДИВЛАХЫН ӨМНӨХ ЭРСДЭЛИЙН ҮНЭЛГЭЭНИЙ ХУУДАС

	Огноо:
	Дугаар:
	  ID дугаар:

	Овог нэр:
	РД:
	Нас:

	Гэрийн хаяг:

	Утас: өөрийн № ....................... нөхөр №............................бусад ..................................... 

	

	                Урьдчилсан үнэлгээ    / √  тэмдэглэнэ /
	Тийм 
	Үгүй 

	1. Сүү тогтвортой гарч байгаа юу
	
	

	2. Хүүхдийнхээ хэрэгцээ хангаж байгаа юу
	
	

	3. Саасан сүүгээ хадгалах нөхцөл бололцоотой юу
	
	

	· Хэрэв дээрх 3 асуултад бүгд “Тийм” гэж хариулсан бол дараагийн шатны үнэлгээг хийх 
· Хэрэв аль нэг асуултад “Үгүй” гэж хариулсан бол цааш үнэлэхгүй, зогсооно.  

	                                  Нарийвчилсан нэг дэх шатны үнэлгээ / √  тэмдэглэнэ /

	1. Тамхи татдаг эсвэл никотин орлуулах эмчилгээ хийлгэж байсан эсэх (бохь, наалт, хамрын шүршигч, үнэртэгч, шахмал, электрон тамхи г.м.)
	
	

	2. Одоогоор архи, согтууруулах ундаа хэрэглэж байгаа эсэх
	
	

	3. Хар тамхи, мансууруулах бодис хэрэглэж байсан эсэх
	
	

	4. Хүний дархлал хомсдолын вирус (ХДХВ/ДОХ), Гепатит B вирус (HBV), Гепатит C вирус (HCV) болон тэмбүү илэрч байсан эсэх  
	
	

	· Хэрэв дээрх 4 асуултын аль нэгэнд “Тийм” гэж хариулсан бол үнэлгээг зогсооно. 
· Хэрэв дээрх бүгд “Үгүй” бол хоёр дахь шатны эрсдлийн үнэлгээг хийх:

	                                   Нарийвчилсан хоёр дахь шатны үнэлгээ / √  тэмдэглэнэ /

	5. Сүүлийн 6 сарын хугацаанд ЦЦБ (улаан эс, ялтас эс, сийвэн) сэлбүүлсэн эсэх эсвэл эрхтэн шилжүүлэн суулгах эмчилгээ хийлгэсэн эсэх (элэг, бөөр, арьс, хөх г.м.)
	
	

	6. Гепатитын В, С вирус, сүрьеэ, хорт хавдрын эмчилгээ хийлгэсэн эсэх
	
	

	7. Одоогоор ямар нэгэн эм, уламжлалт эм тан, эмчилгээ, донтуулагч бодис, химийн бодис хэрэглэж байгаа эсэх, цацраг идэвхт туяанд өртсөн эсэх
	
	

	8. Сүүлийн 4 долоо хоногт улаанууд, улаан бурхан, гахай хавдрын эсрэг вакцинд хамрагдсан эсэх
	
	

	9. Сүүлийн 12 сарын хугацаанд нэг удаагийн бус зүү, хэрэгсэл ашиглан чих цоолох, шивээс, гоо сайхны ажилбар хийлгэсэн эсэх, эсвэл санамсаргүй зүүнд хатгуулсан эсэх
	
	

	10. Сүүлийн 6 сарын хугацаанд тэмбүүгийн халдвар авах эрсдэлтэй хүнтэй хамгаалалтгүй бэлгийн хавьталд орсон эсэх 
	
	

	· Хэрэв дээрх хоёр дахь шатны асуултын аль нэг асуултад “Тийм” гэж хариулсан бол тухайн эх сүү хандивлахад тохиромжгүй гэж үзнэ.
· Хэрэв бүх асуултад "Үгүй" гэж хариулсан бол эхийн сүү хандивлах боломжтой гэж үзнэ. Гэхдээ Хүний дархлал хомсдолын вирус (ХДХВ/ДОХ), Гепатит B вирус (HBV), Гепатит C вирус (HCV) болон тэмбүүгийн шинжилгээний сүүлийн 6 сарын доторх хугацаанд хийгдсэн эсэх хариуг шалгана. 
· Хэрэв шинжилгээ хийлгээд 6 сараас дээш хугацаа өнгөрсөн эсвэл шинжилгээ хийлгээгүй бол шинээр шинжилгээнд хамруулах шаардлагатай.



Дүгнэлт: Эхийн сүү хандивлахад тэнцсэн / тэнцээгүй (доогуур зур)
Үнэлгээнд хамрагдсан эхийн нэр ....................................гарын үсэг.............................
Үнэлгээ хийсэн эмч /эх баригч/сувилагч (доогуур зур)                                          
                      нэр . ....................................  Гарын үсэг ...............................



